cyanic-selkie/wikianc huggingface dataset:
ნონთაბურის პროვინცია
გეოგრაფია
ნონთაბური ბანკოკიდან ჩრდილო – დასავლეთით, მდინარე ჩაო – ფრაიაზე მდებარეობს. პროვინცია არის უფრო დიდი ბანგკოკის მეტროპოლიტური არეალის ნაწილი. უმეტეს ნაწილში იგი ისეთივე ურბანიზებულია, როგორც დედაქალაქი და ამ განვითარებიდან გამომდინარე ბანგკოკსა და პროვინციას შორის რეალური საზღვრის დადგენა შეუძლებელია.
ისტორია
ნონთაბური ქალაქად მე -16 საუკუნის შუა პერიოდში გამოცხადაა. მანამდე ამ ტერიტორიაზე სოფელი მდებარეობდა, სახელად თალათ ხვანი. მეფე პრასატ ტონგის მეფობის დროს გაიჭრა არხი, მდინარე ჩაო ფრაიადან წყლის გამოდინების მიზნით. მდინარემ მიმართულება შეიცვალა და დღესდღეობით ხელოვნურად გაჭრილი კალაპოტი აქვს. 1665 წელს მეფე ნარაიმ ციხე ააშენა, მდინარესთან სტრატეგიულობის მიზნით. მალევე ციხის მიმდებარე ტერიტორიაზე ქალაქი გაშენდა.
1943-1946 წლებში პროვინცია ბანგკოკის ნაწილს წარმოადგენდა.
სიმბოლოები
პროვინციის ბეჭედზე გამოსახულია თიხის ჭურჭელი, რომელიც ნონთაბურისთვის ტრადიციულ პროდუქტს წარმოადგენს. პროვინციული ყვავილი და ხე არის ყვითელი ალის ხე ( Peltophorum pterocarpum ).
პროვინციის სლოგანი ითარგმნება როგორც ,,დიდი სამეფო სასახლე, ცნობილი სუან სომდეტი, კო კრეტის ჭურჭელი, ცნობილი უძველესი ტაძრები, გემრიელი დურიანები და მშვენიერი სამთავრობო ოფისი". სამეფოს დაქვემდებარებაში არის ფრა ტამანაკ ნონთაბური, რომელიც მუეანგ ნონთაბურის რაიონში მდებარეობს. ის პრინც მაჰა ვაჯირალონგკორნის ყოფილი რეზიდენციაა. პრინცესა დედა სრინაგარინდრას ბაღი (სუან სომდეტი) არის წყლის ბაღი, სადაც პრინცესა სრინაგარინდას ქანდაკება მდებარეობს. ეს ადგილი პაკ კრეტის რაიონშია. პროვინციის ადმინისტრაციის შენობამ ერთხელ მიიღო ჯილდო, როგორც ყველაზე ლამაზი შენობა შინაგან საქმეთა სამინისტროს დაქვემდებარებაში.
ადმინისტრაციული დაყოფა
მინი|173x173px| ნონთაბურის პროვინციის რუკა|მარცხნივ
პროვინციის მთავრობა
პროვინცია დაყოფილია ექვს ოლქად ( ამფოები ). ოლქები შემდგომი იყოფა 52 ქვე- ოლქად ( ტამბონები ) და 433 სოფლად ( მუბანები ).
Ადგილობრივი მმართველობა
2020 წლის 8 სექტემბრისთვის არსებობს: ერთი ნონთაბურის პროვინციული ადმინისტრაციული ორგანიზაცია - PAO ( ongkan borihan suan changwat ) და ოცდაორი მუნიციპალური ( thesaban ) რაიონი პროვინციაში. დედაქალაქ ნონთაბურს და პაკ კრეტს აქვთ ქალაქის ( thesaban nakhon ) სტატუსი. შემდეგ ათს აქვს ქალაქის ( thesaban mueang ) სტატუსი და ათი ქვეგანყოფილების მუნიციპალიტეტი ( thesaban tambon ).
სოფლის მეურნეობა
ნონთაბურის პროვინცია ცნობილია ქვეყანაში საუკეთესო დურიანების გაზრდით. დურიანი ამ პროვინციაში ცნობილი ხილია, რომელიც 400 წლის განმავლობაში მოჰყავთ. ნაყოფი ცნობილია როგორც ,,დურიანი ნონი", რაც დურიანს ნონთაბურის პროვინციიდან. იგი ასევე ცნობილია, როგორც ყველაზე ძვირადღირებული დურიანი მსოფლიოში. ნონთაბურში დურიანის ექვსი სახებაა, რომლებიც არის: კოპი, ლუანგი, კან იაო, კამპანი, ტონგ იოი და სხვა.  დურიანის ბაღების უმეტესობა არის მდინარეების მახლობლად, როგორიცაა ჩაო ფრაია. ეს იმიტომ ხდება, რომ მდინარის გვერდით ნიადაგი კარგია მცენარეების მოსაყვანად, განსაკუთრებით კი დურიოს ხეებისთვის.  წყალდიდობებისა და გარემოს დაბინძურების გამო ბაღების რაოდენობა თანდათანობით შემცირდა.   მცენარის ფასი მის სახეობასა და ხარისხზეა დამოკიდებული. კან იაო ყველაზე ძვირი სახეობაა, რომლის ერთი ნაყოფის ფასიც დაახლოებით 10 000 ბატიდან 20 000 ბატამდე (დაახლოებით 600 აშშ დოლარი) მერყებობს. ფასიდან გამომდინარე კან იაო ადგილობრივ ბაზრებზე არ იყიდება. მაღალ ფასს ძირითადად დურიოს ამ სახეობის იშვიათობა წარმოადგენს.. 2011 წლის  წყალდიდობამ ნონთაბურის თითქმის ყველა დურიოს ხე გაწმინდა, დაზიანებულების სანაცვლოდ კი მხოლოდ მცირე რაოდენობის ნერგი დარგეს. საცხოვრებელი ტერიტორიების ზრდის გამო სასოფლო- სამეურნეო დანიშნულების მიწების რიცხვმა იკლო.
ჯანდაცვა
ნონთაბურის მთავარი საავადმყოფო, რომელსაც საზოგადოებრივი ჯანდაცვის სამინისტრო ხელმძღვანელობს არის ფრა ნანგ კლაოს საავადმყოფო. პროვინციაში ასევე მდებარეობს სრითანიას საავადმყოფო — უდიდესი ფსიქიატრიული საავადმყოფო მთელს ტაილანდში.
2017 წლის ადამიანის განვითარების ინდექსი
2003 წლიდან, გაეროს განვითარების პროგრამამ (UNDP) ტაილანდში პროგრესი განიცადა. აქ ადამიანის გავითარება ქვე-ეროვნულ დონეზე ხდება, რომელიც მოიცავს ადამიანის განვითარების რვავე ძირითად სფეროს. ეკონომიკური და სოციალური განვითარების ეროვნულმა საბჭომ ცალკეულ პროვინციების განვითარებაზე (NESDB) პასუხისმგებლობა 2017 წლიდან აიღო.
როტუნდა (ედინეცის რაიონი)
როტუნდა (Rotunda) — სოფელი მოლდოვაში, ედინეცის რაიონში. მდებარეობს ზღვის დონიდან 225 მეტრზე. 2004 წლის მონაცემებით, მოსახლეობა 1 479 ადამიანს შეადგენდა.
რესურსები ინტერნეტში
კატეგორია:ედინეცის რაიონის სოფლები
შვაბიის ოლქი
მინი|მარჯვნივ|200პქ|[[საიმპერიო ოლქი|საიმპერიო ოლქების რუკა XVI საუკუნეში. შვაბიის ოლქი ყვითლადაა ნაჩვენები]] შვაბიის ოლქი (Schwäbischer Reichskreis) — საღვთო რომის იმპერიის ერთ-ერთი ოლქი.
შვაბიის ოლქი იმპერიის სხვა ქვედანაყოფებისგან გამოირჩეოდა მცირე და ჯუჯა სახელმწიფოების უჩვეულოდ დიდი რაოდენითა და საიმპერიო რაინდების მრავალი სამფლობელოთი. ოლქის მართვის ორგანოებში დომინირებაზე პრეტენზიები ჰქონდა ერთდროულად რამდენიმე სამთავროს: ვიურტემბერგის საჰერცოგოს, ბადენ-დურლახის მარკსაგრაფოსა და ბადენ-ბადენს, ასევე აუგსბურგის სამთავრო-საეპისკოპოსოს.
ტომსკის საოლქო მხარეთმცოდნეობის მუზეუმი
ტომსკის საოლქო მხარეთმცოდნეობის მუზეუმი (Томский областной краеведческий музей) — უმსხვილესი კულტურული დანაყოფი ტომსკის ოლქის ტერიტორიაზე, სადაც ინახება 140 000-ზე მეტი ნივთი. მუზეუმის დირექტორია სვიატოსლავ პერეხოჟევი.
შენობის ისტორია
1838 წელს ოქროსმწარმოებელმა ივანე ასტაშევმა დაიწყო ორსართულიანი ქვის სახლის მშენებლობა ქალაქის ახალ, პრესტიჟულ რაიონში იურტოჩნაის მთაზე. სახლი ააგეს ამპირის სტილში. 1842 წელს სამშენებლო სამუშაოები დასრულდა.
უკვე ასტაშევის გარდაცვალების შემდეგ, 1878 წელს სახლი შეიძინა ტომსკის სასულიერო უწყებამ და გამოიყენებოდა როგორც ტომსკის სასულიერო პირების რეზიდენცია.
1920 წელს ტომსკში კოლჩაკოვის რეჟიმის დაცემის შემდეგ მოხდა შენობის ნაციონალიზაცია, შენობაში განათავსეს საერთო საცხოვრებელი. 1922 წელს აქ მუზეუმი გახსნეს. დიდი სამამულო ომის დროს მუზეუმში განათავსეს ტულის სამხედრო-ტექნიკური სასწავლებელი და ტომსკის პედაგოგიური ინსტიტუტი.
მუზეუმის ისტორია
მუზეუმის დაარსების თარიღად ითვლება 1922 წლის 18 მარტი, როდესაც ტომსკელი ოქროსმწარმოებლის ივან ასტაშევის ყოფილ სახლში განათავსეს პირველი ექსპოზიცია. 1922 წლის ოქტომბერში მუზეუმს ეწოდა ტომსკის მხარეთმცოდნეობის მუზეუმი, 1940 წლიდან 1946 წლამდე მას ეწოდებოდა ტომსკის საქალაქო მხარეთმცოდნეობის მუზეუმი, ხოლო 1946 წლიდან ტომსკის საოლქო მხარეთმცოდნეობის მუზეუმი.
ოქროს გლობუსის 44-ე დაჯილდოება
ოქროს გლობუსის 44-ე დაჯილდოება გაიმართა 1987 წლის 31 იანვარს. მასში მონაწილეობა მიიღო 1986 წელს გამოსულმა კინო და ტელენამუშევრებმა
ტომსკის საოლქო მხარეთმცოდნეობის მუზეუმი
მუზეუმის ისტორია
1922 წელს მას სათავეში ჩაუდგა და 1933 წლამვე ხელმძღვანელობდა მიხეილ შატილოვი.
ოქროს გლობუსის 44-ე დაჯილდოება
რესურსები ინტერნეტში
კატეგორია:ოქროს გლობუსი
ტომსკის საოლქო მხარეთმცოდნეობის მუზეუმი
მუზეუმის ისტორია
1985 წლის ივლისიდან 1997 წლის ოქტმბრამდე მუზეუმი დახურული იყო რემონტის გამო, რაც გამოიწვია შენობის ავარიულმა მდგომარეობამ.
ამჟამად მუზეუმში ინახება 141 651 ერთეული დაცული ნივთი, რომელთაგან 130 000 შესულია ძირითად ფონდში.
რესურსები ინტერნეტში
კატეგორია:ტომსკის კულტურული მემკვიდრეობის ფედერალური ობიექტები
UGO Networks
UGO Networks — ამერიკული გასართობი საიტი, რომელიც გათვლილი იყო 18-დან 34 წლამდე მამაკაცებისთვის. საიტი გაეშვა კრის შერმანის მიერ 1997 წელს Unified Gamers Online-ის სახელით, ქალაქ ნიუ-იორკში. 2007 წელს საიტი შეიძინა Hearst Communications-მა. 2013 წლის 4 თებერვალს შეისყიდა IGN Entertainment-მა, ხოლო იმავე წლის 21 თებერვალს საიტი დაიხურა.
სქოლიო
კატეგორია:1997 წელს დაარსებული საიტები კატეგორია:გასართობი ინტერნეტ ფორუმები კატეგორია:გასართობი საიტები კატეგორია:2013 დახურული საიტები კატეგორია:ამერიკული საიტები კატეგორია:ვიდეო თამაშების საიტები
ხორეზმის სახალხო საბჭოთა რესპუბლიკა
ხორეზმის სახალხო საბჭოთა რესპუბლიკა, ხორეზმის სსრ ან ხსსრ — საბჭოთა რესპუბლიკა შუა აზიაში 1920-1924 წლებში. დედაქალაქი — ქალაქი ხივა.
ისტორია
შეიქმნა 1920 წლის თებერვალში ხივის სახანოში ანტიფეოდალური და ანტიიმპერიალისტური სახალხო რევოლუციის გამარჯვების შემდეგ, წითელი არმიის მხარდაჭერით. ეკავა ყოფილი ხივის სახანოს ტერიტორია. 1923 წლის 20 ოქტომბერს გარდაიქმნა ხორეზმის საბჭოთა სოციალისტურ რესპუბლიკად. 1924-1925 წლებში, შუა აზიის საბჭოთა რესპუბლიკების ეროვნული სახელმწიფოებრივი გამიჯვნის დროს, ხსსრ გაუქმდა.
ლიტერატურა
კატეგორია:უზბეკეთის ისტორია კატეგორია:საბჭოთა კავშირის ისტორია კატეგორია:სსრკ-ის რესპუბლიკები
იბრაჰიმ იბნ ალ-ვალიდი
იბრაჰიმ იბნ ალ-ვალიდი (ابراهيم ابن الوليد بن عبد الملك; დ. უცნობია — გ. 25 იანვარი, 750) — ომაიანთა სახალიფოს ხალიფა რამდენიმე კვირის განმავლობაში 744 წელს. ხალიფა ვალიდ I-ის ვაჟი. გადადგა და იმალებოდა პოლიტიკური ოპონენტების შიშის გამო. მოკლეს 750 წლის 25 იანვარს.
ლიტერატურა
კატეგორია:ომაიანთა ხალიფები კატეგორია:VIII საუკუნის ხალიფები კატეგორია:გარდაცვლილი 25 იანვარი კატეგორია:გარდაცვლილი 750
მუდი
მუდი (Mudi) — ძაღლის ჯიში, რომელიც გამოყვანილია უნგრეთში XIX საუკუნეში.
ყველა უნგრულ მეცხვარე ძაღლს ერთ კლასიფიკაციას აძლევდნენ, როდესაც 1930-იან წლებში მუდი გამოყვეს პულისა და პუმისაგან. ეს უნივერსალური ჯიში, როგორც ჩანს, გეგმიური გადარჩევის შედეგი არ არის და იშვიათია თვით უნგრეთშიც კი. მას იყენებდნენ ტახზე სანადიროდ, ნახირის სამწყემსად, ფერმის სადარაჯოდ და კომპანიონად. ჯიშის ნიშნები ჩამოყალიბდა XX საუკუნის დასაწყისში, სწორედ ამ დროსვე ჩამოყალიბდა მისი სტანდარტებიც. გაუგებარია რატომ, მაგრამ, შესაძლოა, გაურკვეველი წარმომავლობის და უბრალო გარეგნობის გამო ამ ჯიშის რიცხოვნობა მცირეა და, თუ დროულად არ ჩატარდა შესაბამისი ზომები, ეს ჯიში გადაშენდება.
მუდი დამჯერი და მხიარული, თუმცა, ზოგჯერ ხმაურიანი კომპანიონია, ის შესანიშნავად გრძნობს თავს როგორც ქალაში, ასევე სოფელში. კარგად ეგუება ბავშვებს, ყინვას. ვერ ეგუება სხვა ძაღლებს. აქვს გრძელი, დატალღული და მბზინავი ბალანი, რომლის შეფერილობა მრავალფეროვანია. ზურგი სწორია, მაგრამ მოკლე.
მშრალი ყინული
მინი|
მშრალი ყინული — მყარი ნახშირორჟანგი (CO2). ჩვეულებრივ პირობებში „მშრალი ყინული“ აქროლადია (გალღობის გარეშე გადადის აირად მდგომარეობაში). გარეგნულად ყინულის მსგავსია. ტექნიკური „მშრალი ყინულის“ სიმკვრივეა დაახლოებით 1560 კგ/კუბ.მ.; იყენებენ საკვები პროდუქტების გასაცივებლად (მაგ. ნაყინის), დაბალი ტემპერატურების მისაღებად და ა.შ.
ლიტერატურა
კატეგორია:ქიმიური ნივთიერებები
მერსედეს კარერა
მერსედეს კარერა (Mercedes Carrera; დ. 30 ნოემბერი, 1982, ლოს-ანჯელესი, აშშ) — ამერიკელი პორნომსახიბი. კარიერა დაიწყო 2013 წელს და დაამთავრა 2019 წელს. მუშაობდა სტუდიებისათვის: Bang Bros, Girlfriends Films, Devil's Film, Elegant Angel, Zero Tolerance, Penthouse, 3rd Degree, Adam & Eve, Evil Angel, Axel Braun Productions და Brazzers. მონაწილეობდა MILF კატეგორიის ფილმებში. პორნოგრაფიული კარიერა 32 წლის ასაკში დაიწყო. ნომინირებული იყო 33 ჯილდოზე.
პირადი ცხოვრება
ჰყავს მეუღლე ჯეისონ უიტნი.
ფილმოგრაფია
2014-2019 წლებში მონაწილეობა მიიღო 475 ფილმში.
სია
და სხვ.
რესურსები ინტერნეტში
კატეგორია:დაბადებული 1982 კატეგორია:დაბადებული 30 ნოემბერი კატეგორია:ამერიკელი ქალი პორნომსახიობი
ადან მოჰამედ ნუურ მადობე
ადან მოჰამედ ნუურ მადობე (عبدالله يوسف أحمد; დ. 15 აპრილი, 1956, სომალი ) — სომალის პოლიტიკოსი, ქვეყნის პრეზიდენტის მოვალეობის შემსრულებელი. თანამდებობა დაიკავა 2008 წლის 29 დეკემბერს და იგი ეკავა 2009 წლის 31 იანვრამდე.
სქოლიო
კატეგორია:დაბადებული 1957 კატეგორია:სომალის პრეზიდენტები კატეგორია:დაბადებული 15 აპრილი
სიყვარული ყველას უნდა
„სიყვარული ყველას უნდა“ — რეჟისორ გიორგი შენგელაიას 1980 წლის მუსიკალური კომედია.
სიუჟეტი
სამკერვალო სასწავლებლის დამთავრების შემდეგ მაყვალა კახეთის სოფელში ჩადის სამუშაოდ. სოფლის მძღოლს ბურნუთას მაყვალა შეუყვარდება, მაგრამ გრძნობის გამხელას ვერ უბედავს. რთველი კარზეა მომდგარი, მუშაობისთვის კი არავის სცალია, რადგან სოფელში ყველა შეყვარებულია: ვენახის დარაჯი ბიჭები ტყუპი დების ცოლად შერთვაზე ოცნებობენ, მარტოხელა ხირხელა შინაბერა ქეთოს ფარულ შეხვედრაზე ითანხმებს, ბურნუთას პატარა ძმას მეზობლის პატარა გოგო უყვარს, რამდენიმეჯერ გათხოვილ ნაზოს გათხოვების კიდევ ერთი შანსი ეძლევა. კოლმეურნეობის თავმჯდომარე ჩხუბობს, მაგრამ სიყვარული ყველას უნდა.
რესურსები ინტერნეტში
კატეგორია:ქართულენოვანი ფილმები კატეგორია:1980 წლის ქართული ფილმები კატეგორია:გიორგი შენგელაიას ფილმები კატეგორია:მუსიკალური ფილმები კატეგორია:კომედიური ფილმები კატეგორია:სსრკ-ის ფილმები კატეგორია:კინოსტუდია ქართული ფილმი
არსენ აიდინიანი
არსენ აიდინიანი (Արսեն Այդինյան დ. კონსტანტინოპოლი 19 იანვარი, 1825 - ვენა, 21 ივლისი, 1902) — ეთნიკურად სომეხი მღვდელი, ენათმეცნიერი, გრამატიკოსი და ათი ენის სპეციალისტი.
აიდინიანმა მთელი ცხოვრება შესწირა სომხური ენათმეცნიერებისა და გრამატიკის განვითარებას. კონგრეგაციით მხითარისტი იყო.
სქოლიო
კატეგორია:სომეხი სასულიერო მოღვაწეები კატეგორია:დაბადებული 1825 კატეგორია:გარდაცვლილი 1902
რუსენი (ედინეცის რაიონი)
რუსენი (Ruseni) — სოფელი მოლდოვაში, ედინეცის რაიონში. მდებარეობს ზღვის დონიდან 179 მეტრზე. 2004 წლის მონაცემებით, მოსახლეობა 2 052 ადამიანს შეადგენდა.
ჯოი (1997 წლის ფილმი)
„ჯოი“ (Joey) — ავსტრალიური კომედიური ფილმი, რომელიც 1997 წელს რეჟისორმა იენ ბერიმ გადაიღო.
სიუჟეტი
12 წლის ბილი მაკგრეგორი დედასთან ერთად ცხოვრობს ავსტრალიის ერთ-ერთ რანჩოზე. მას ჰყავს ბევრი მეგობარი და საშინაო ცხოველი. ყველაზე საყვარელი ცხოველი კი კენგურუ სახელად ჯოია. ჯოის მშობლებს ბრაკონიერები გაიტაცებენ, ბილი გადაწყვეტს დაეხმაროს თავის პატარა მეგობარს.
მიტინგენი
მიტინგენი (Mietingen) — თემი გერმანიაში, ბადენ-ვიურტემბერგის ფედერალურ მხარეში, ტიუბინგენის ადმინისტრაციულ ოლქში, ბიბერახის რაიონში. თემის ფართობია 26,34 კმ², მოსახლეობა, 2013 წლის 31 დეკემბრის მდგომარეობით, შეადგენს 4 111 ადამიანს.
სქოლიო
კატეგორია:ბადენ-ვიურტემბერგის თემები
რინგაჩი (ედინეცის რაიონი)
რინგაჩი (Rîngaci) — სოფელი მოლდოვაში, ედინეცის რაიონში. მდებარეობს ზღვის დონიდან 228 მეტრზე. 2004 წლის მონაცემებით, მოსახლეობა 225 ადამიანს შეადგენდა.
რესურსები ინტერნეტში
კატეგორია:ედინეცის რაიონის სოფლები
ზემო რაინის ოლქი
მინი|მარჯვნივ|250პქ|ზემო რაინის ოლქი საიმპერიო ოლქების რუკაზე (გამოყოფილია მწვანე ფერით) ზემო რაინის ოლქი (Oberrheinischer Kreis) — საღვთო რომის იმპერიის ერთ-ერთი ოლქი. ზემო რაინის ოლქი 1500 წელს პირველ ექვს საიმპერიო ოლქს შორის შეიქმნა აუგსბურგის რაიხსტაგის გადაწყვეტილების შესაბამისად.
საოლქო ყრილობები (კრაისტაგები) თავდაპირველად ვორმსში ტარდებოდა, ხოლო XVIII საუკუნის დასაწყისიდან — მაინის ფრანკფურტში.
ლიტერატურა
კატეგორია:საღვთო რომის იმპერიის ოლქები
Concrete and Gold
Concrete and Gold (ბეტონი და ოქრო) — ამერიკული როკ-ჯგუფ Foo Fighters-ის მეცხრე სტუდიური ალბომი, რომელიც გამოვიდა 2017 წლის 15 სექტემბერს ლეიბლზე RCA. ალბომის პირველი სინგლი, „Run“, გამოვიდა 2017 წლის 1 ივნისს და შემდეგ თვეში მოხვდა ამერიკული „ბილბორდის“ ჩარტის Mainstream Rock Songs სათავეში. მეორე სინგლი, „The Sky Is a Neighborhood“ გამოვიდა 23 აგვისტოს. შემდეგი სიმღერა, „The Line“, გამოქვეყნდა ალბომის გამოცემამდე ერთი კვირით ადრე. ალბომი გამოცემის კვირის პერიოდში მოხვდა Billboard 200-ის სათავეში და გაიყიდა 120 000 ასლის ოდენობით.
სქოლიო
კატეგორია:2017 წლის ალბომები კატეგორია:ალბომები გრეგ კერსტინის პროდიუსერობით კატეგორია:Foo Fighters-ის ალბომები კატეგორია:RCA Records-ის ალბომები
ჩრდილოეთის პროვინცია (ზამბია)
ჩრდილოეთის პროვინცია (Northern Province) — ზამბიის 10 პროვინციიდან ერთ-ერთი. ადმინისტრაციული ცენტრი — ქალაქი კასამა. 2011 წლის ნოემბერში 4 რაიონი (ჩინსალი, ისოკა, მპიკა და ნაკონდე) გადავიდა ახლადჩამოყალიბებული მუჩინგის პროვინციის შემადგენლობაში.
გეოგრაფია
პროვინციის ფართობი შეადგენს 77 650 კმ²-ს. ესაზღვრება ლუაპულის პროვინციას (დასავლეთით) და მუჩინგის პროვინციას (აღმოსავლეთით), ასევე სახელმწიფოებს — კონგოს დემოკრატიულ რესპუბლიკას (ჩრდილოეთით) და ტანზანიას (ჩრდილო-აღმოსავლეთით).
პროვინციის ტერიტორიაზე მდებარეობს 3 დიდი ტბა: ბანგვეულუ და მასთან ახლომდებარე ჭაობები, მვერუ-ვანტიპა და უდიდესი ტანგანიიკის ტბა (ჩრდილოეთით), რომელიც შეადგენს კონგოს დემოკრატიულ რესპუბლიკასთან და ტანზანიასთან ზამბიის საზღვრის ნაწილს
მოსახლეობა
2010 წლის მონაცემებით პროვინციის მოსახლეობის რაოდენობა შეადგენს 1 105 824 ადამიანს. მოსახლეობის ზრდა (4,3 %) — ყველაზე მაღალია ქვეყანაში. ჩრდილოეთის პროვინციის მოსახლეობის თითქმის 13 % ცხოვრობს მის ადმინისტრაციულ ცენტრ — ქალაქ კასამაში. მოსახლეობის დიდი ნაწილი სოფლებში ცხოვრობს. პროვინციაში ყველაზე უფრო გავრცელებული ენაა — ბემბა.
ადმინისტრაციული დაყოფა
right|thumb|300px|ჩრდილოეთის პროვინციის რაიონები ადმინისტრაციული თვალსაზრისით ჩრდილოეთის პროვინცია დაყოფილია 9 რაიონად.
ეკონომიკა
პროვინციის კომუნიკაციების ინფრასტრუქტურა საკმაოდ ღარიბია. ავტოსაგზაო ქსელი იმყოფება ცუდ მდგომარეობაში.
სქოლიო
კატეგორია:ზამბიის პროვინციები
მეზია
მეზია (Μοισία) — ანტიკური რეგიონი და გვიანდელი რომის პროვინცია ბალკანეთში. მდებარეობდა დუნაის სამხრეთით და იყოფოდა ორ ნაწილად. მეზია სუპერიორი - მოიცავდა დღევანდელი სერბეთის ტერიტორიის უმეტეს ნაწილს (ვოევოდინას გამოკლებით) და მაკედონიის ჩრდილოეთს, ხოლო მეზია ინფერიორი ჩრდილოეთ ბულგარეთს და დობრუჯას რუმინულ ნაწილს.
სქოლიო
კატეგორია:ბულგარეთის ისტორია კატეგორია:რომის პროვინციები
ალექსანდრე აფროდისიელი
ალექსანდრე აფროდისიელი (ახ.წ II საუკუნის ბოლო-III საუკუნის დასაწყისი) — ფილოსოფოს-პერიპატეტიკოსი, არისტოტელეს ნაშრომთა კომენტატორი. არისტოტელე მიტილენისა და სოზიგენის მოსწავლე. ალექსანდრე ცხოვრობდა ათენში რომაელი იმპერატორების ლუციუს სეპტიმიუს სევერუსისა და კარაკალას დროს. მის მიერ არისტოტელეს ნაშრომების მიმართ დაწერილი კომენტარებიდან განსაკუთრებით მნიშვნელოვანია „მეტაფიზიკის“ კომენტარები.
არისტოტელეს სხვა კომენტატორებისგან განსხვავებით ალექსანდრე უფრო დამოუკიდებელი აზროვნებით გამოირჩევა; მას ეკუთვნის მეტაფიზიკის საკითხთა გონებამახვილური განხილვები, მიმართული სტოიკოსების წინააღმდეგ. გვიანდელი ანტიკური ხანის ავტორები, რომელიც ალექსანდრეს ავტორიტეტს აღიარებდნენ, ხშირად მოიხსენიებდნენ მას, როგორც, უბრალოდ კომენტატორს, მსგავსად არისტოტელესი, რომელსაც ხშირად მხოლოდ „ფილოსოფოსის“ სახელით მოიხსენიებდნენ.
სქოლიო
კატეგორია:ძველი ბერძენი ფილოსოფოსები კატეგორია:რომაელი ფილოსოფოსები კატეგორია:პერიპატეტიკოსები
კაცურა ტარო
ადრეული ცხოვრება
კაცურა დაიბადა სამურაის ოჯახში, ტიოსიუს სამთავროს ქალაქ ჰაგიში (დღევანდელი იამაგუტის პრეფექტურა). ახალგაზრდობიდან ის შეუერთდა მოძროაობას, რომელიც ტოკუგავას მთავრობის წინააღმდეგ იბრძოდა. მან ასევე მონაწილეობა მიიღო ბოსინის ომის მთავარ ბროლებში, რომელმაც გამოიწვია მეიძის რესტავრაცია.
სამხედრო კარიერა
მეიძის ახალი მთავრობა მას პერსოექტიულ და ნიჭიერ პიროვნებად მიიჩნევდა, რის გამოც, ის გერმანიაში სამხედრო მეცნიერების შესასწავლად გაუშვეს. ის მსახურობდა გერმანიაში იაპონიის საელჩოში სამხედრო ატაშედ 1875–1878 და 1884–1885 წლებში. იაპონიაში დაბრუნების შემდეგ, კაცურა გენერალ-მაიორად დაინიშნა. მან მიიღო რამდენიმე საკვანძო თანამდებობა იაპონიის საიმპერატორო არმიაში, ხოლო 1886 წელს დაინიშნა იაპონიის არმიის მინისტრის მოადგილედ.
1894–1895 წლების ჩინეთ-იაპონიის პირველი ომის დროს, კაცურა ტარო, ფედერალმარშალ იამაგატა არიტომოსთან ერთად ხელმძღვანელობდა იაპონიის საიმპერატორო არმიის მესამე დივიზიას. ომის დროს, მისმა დივიზიამ შეასრულა დასამახსოვრებელი მარში შუაზამთარში ჩრდილოეთ-აღმოსავლეთ სანაპიროზე ყვითელი ზღვიდან ჰაიტენგამდე, სადაც არმიის დაიპყრეს ნიუჩვანგი მეორე დივიზიასთან ერთად, რომელიც შემდეგ ლაიდუნგის ნახევარკუნძულზე გადავიდა.
ომის შემდეგ, მან მიიღო სისაკუს (ვიკონტი) წოდება კაძოკუს სისტემის დროს. ის გახდა ტაივანის მეორე გენერალ-გუბერნატორი, რომელი თანამდებობაც 5 თვე შეინარჩუნა. 1898-1901 წლების მომდევნო კაბინეტმა კაცურა ტარო იაპონიის არმიის მინისტრად დანიშნა.
პრემიერ-მინისტრი
კაცურა ტარო იაპონიის მე-11,მე-13 და მე-15 პრემიერ-მინისტრი იყო. მისი მმართველობა იმ ეპოქაში ყველაზე ხანგრძლივი იყო.
კაცურას პირველი ადმინისტრაცია
კაცურა პირველად პრემიერ-მინისტრი 1901 წლის 2 ივნისს გახდა. მან თავისი ოფისი 1906 წლის 7 იანვრამდე შეინარჩუნა, რაც იაპონიაში იმ დროისთვის რეკორდი იყო. მისი მმართველობის მეოთხე წელს იაპონია მთავარ იმპერიალისტურ ძალად მიიჩნეოდა აღმოსავლეთ აზიაში. საგარეო საქმეების თვალსაზრისით, აღინიშნება ინგლის-იაპონიის ალიანსი და 1904-1905 წლების რუსეთ-იაპონიის ომში გამარჯვება. მისი მმართველობის დროს, კაცურამ დიდი ბრიტანეთის მეფისგან, ედუარდ VII-სგან მიიღო წმინდა მიხეილის და წმინდა გიორგის დიდი ჯვრის რაინდის ორდენი, ხოლო იმპერატორმა მეიძიმ მას მარკიზის წოდება უბოძა. შინაგასაქმეების თვალსაზრისით, კაცუმა კონსერვატიული პოლიტიკოსი იყო, რომელიც თავს არიდებდა იაპონიის პარლამენტს და პოლიტიკურ პარტიებს. 1906 წლის იანვარში, კაცურამ პრემიერის თანამდებობა დატოვა საიონძი კინმოტისთან დაპირისპირების და პორტსმუტის ხელშეკრულების შედეგად მიღებული არაპოპულარობის გამო იაპონიის და რუსეთის ომში. 1906 წლის 1 აპრილს ის ხრიზანტემის დიდი კოროდნის ორდენით დაჯილდოვდა.
კაცურას მეორე ადმინისტრაცია
კაცურა პრემიერ-მინისტრობის თანამდებობას 1908 წლის 14 ივლისს დაუბრუნდა და პოსტი 1911 წლის 30 აგვისტომდე შინარჩუნა. მისი მეორე მმართველობა გამოირჩევა 1910 წლის იაპონია-კორეის ანექსიის ხელშეკრულებით. მას შემდეგ, რაც პოსტი დატოვა, ის გახდა კოსაკუ (პრინცი), იაპონიის სახელმწიფო ბეჭდის ლორდმცველი და გენრო.
კაცურას მესამე ადმინისტრაცია
კაცურა იაპონიის პრემიერ-მინისტრი მესამედ 1912 წლის 21 დეკემბრიდან გახდა. მისი თანამდებობაზე აღდენა მეიძის კონსტიტუციამ გამოიწვია. თუმცა 1913 წლის ოქტომბერში მას შემდეგ, რაც მან მხარდაჭერა და ნდობა დაკარგა, თანამდებობა დატოვა. პრემიერის თანამდებობა იამამოტო გომბეიმ დაიკავა, ხოლო ხელისუფლებაში რიკენ დოსიკაის პარტია მოვიდა.
გარდაცვალება
მინი|მარცხნივ|კაცურა ტაროს დაკრძალვა კაცურა ტარო თანამდებობიდან გადადგომიდან 8 თვეში კუჭის კიბოთი, 65 წლის ასაკში გარდაიცვალა. მისი დაკრძალვა ძიოძო-ძის ტაძარში, ტოკიოში შედგა, ხოლო მისი საფლავი სეტაგაიაში, შიონ ძინძაში მდებარეობს.
ბელა აბზუგი
მინი|ბელა აბზუგი ბელა აბზუგი (Bella Abzug; ნამდვილი გვარი — სავიცკი, Savitzky; დ. 24 ივლისი, 1920, ნიუ-იორკი, აშშ, — გ. 31 მარტი, 1998, იქვე) — ამერიკელი იურისტი და პოლიტიკური მოღვაწე, პუბლიცისტი.
დაიბადა რუსი ებრაელი ემიგრანტების ოჯახში. დაამთავრა კოლუმბიის უნივერსიტეტი (1944). მუშაობდა ადვოკატად, მონაწილეობდა პროფკავშირებთან და სამოქალაქო უფლებებთან დაკავშირებულ ბევრ საქმეში, იცავდა სენატორ ჯოზეფ მაკკარტის ანტიკომუნისტური კამპანიის ფარგლებში ბრალდებულ პირებს. იყო ქალთა რამდენიმე ლიბერალური პოლიტიკური ორგანიზაციის დამაარსებელი და ხელმძღვანელი. 1971-1977 წლებში არჩეული იყო აშშ-ის წარმომადგენელთა პალატაში, სადაც გამოირჩეოდა მგზნებარე გამოსვლებით. იყო ვიეტნამის ომის აქტიური მოწინააღმდეგე და უფლებათა თანასწორობის შესახებ საკანონმდებლო ცვლილებების, აბორტის უფლების და ბავშვთა დაცვის კანონმდებლობის მხარდამჭერი. შეყვანილია ქალთა დიდების ეროვნულ დარბაზში (1994).
ლიტერატურა
კატეგორია:დაბადებული 24 ივლისი კატეგორია:დაბადებული 1920 კატეგორია:გარდაცვლილი 31 მარტი კატეგორია:გარდაცვლილი 1998 კატეგორია:ამერიკელი იურისტები კატეგორია:ამერიკელი პოლიტიკოსი ქალები კატეგორია:ამერიკელი სამოქალაქო უფლებების დამცველი აქტივისტები კატეგორია:ამერიკელი პუბლიცისტები
შარიფ შეიხ აჰმედი
შარიფ შეიხ აჰმედი (عبدالله يوسف أحمد; დ. 25 ივლისი, 1966, შუა შაბელი, სომალი ) — სომალის პოლიტიკოსი, ქვეყნის პრეზიდენტის მოვალეობის შემსრულებელი. თანამდებობა დაიკავა 2009 წლის 31 იანვარს და იგი ეკავა 2012 წლის 10 სექტემბერამდე.
შაფთაჰალი
შაფთაჰალი (Şəftəhal) — სოფელი აზერბაიჯანში, არანის რეგიონში, ზარდაბის რაიონში. მოსახლეობის რაოდენობა — 	834 კაცი.
რესურსები ინტერნეტში
კატეგორია:ზარდაბის რაიონის სოფლები
დავით ონიაშვილი
დავით ეფრემის ძე ონიაშვილი (დ. 22 დეკემბერი, 1883, ხიდისთავი, გორის მაზრა — გ. 14 ივლისი, 1937) — ქართველი პოლიტიკოსი, საქართველოს რესპუბლიკის დამფუძნებელი კრების წევრი.
ბიოგრაფია
დავით ონიაშვილი დაიბადა 1883 წლის 22 დეკემბერს, გორის მაზრის სოფელ ხიდისთავში. დაამთავრა ტფილისის სასულიერო სემინარია 1904 წელს.
1904 წლიდან იყო რუსეთის სოციალ-დემოკრატიული მუშათა პარტიის წევრი; 1905 წლიდან მუშაობდა რსდმპ „მენშევიკების“ ფრაქციაში; თანამშრომლობდა პრესაში „დ-ლის“ და „ოს“ ფსევდონიმებით. აქტიურად მონაწილეობდა 1905 წლის რევოლუციურ მოძრაობაში გორის მაზრაში. 1917 წელს აირჩიეს საქართველოს ეროვნული საბჭოს წევრად. 1918 წლის თებერვლიდან იყო ამიერკავკასიის სეიმის წევრი. 1918 წლის განმავლობაში იყო საქართველოს დემოკრატიული რესპუბლიკის პარლამენტის წევრი. 1919 წლის 12 მარტს საქართველოს სოციალ-დემოკრატიული მუშათა პარტიის სიით აირჩიეს საქართველოს რესპუბლიკის დამფუძნებელი კრების წევრად. იყო იურდიული კომისიის თავმჯდომარე, საბიუჯეტო-საფინანსო და თვითმმართველობის კომისიების წევრი. 1919 წელს აირჩიეს თბილისის სამაზრო ერობის ხმოსნად; იყო სამაზრო ერობის თავმჯდომარე. 1920 წელს დაინიშნა საქართველოს დემოკრატიული რესპუბლიკის მიწათმოქმედების მინისტრად. არჩეული იყო საქართველოს სოციალ-დემოკრატიული მუშათა პარტიის არალეგალური ცენტრალური კომიტეტის პრეზიდიუმის წევრად. 1924 წელს ჩართული იყო ანტისაბჭოთა აჯანყების მომზადებაში. 1924 წლის სექტემბერში აჯანყების ჩახშობის შემდეგ საქართველოს სსრ-ის ხელისუფლებამ მოახდინა მისი ქონების კონფისკაცია.
სქოლიო
კატეგორია:დაბადებული 22 დეკემბერი კატეგორია:დაბადებული 1883 კატეგორია:გარდაცვლილი 14 ივლისი კატეგორია:გარდაცვლილი 1937 კატეგორია:საქართველოს დამფუძნებელი კრების წევრები კატეგორია:გორის მუნიციპალიტეტში დაბადებულები კატეგორია:საბჭოთა კავშირის რეპრესიების მსხვერპლნი საქართველოში კატეგორია:1924 წლის აგვისტოს აჯანყების მონაწილეები
სლობოდკა (ედინეცის რაიონი)
სლობოდკა (Slobodca) — სოფელი მოლდოვაში, ედინეცის რაიონში. მდებარეობს ზღვის დონიდან 201 მეტრზე. 2004 წლის მონაცემებით, მოსახლეობა 3 821 ადამიანს შეადგენდა.
რესურსები ინტერნეტში
კატეგორია:ედინეცის რაიონის სოფლები
ვაზელონის მონასტერი
ვაზელონის მონასტერი (Αγιος Ιωάννης Βαζελώνος) მდებარეობს მაჩხის ოლქში, ტრაპიზონის პროვინცია, თურქეთი. ქალაქ ტრაპიზონიდან 40 კილომეტრის დაშორებით.
ისტორია
მონასტრის არქივიდან მხოლოდ ერთადერთი ნივთი გადარჩა, რომელიც დღეს სანქტ-პეტერბურგის ისტორიის სახელმწიფო მუზეუმში ინახება.
რესურსები ინტერნეტში
კატეგორია:ბერძნული მონასტრები თურქეთში კატეგორია:ქრისტიანული არქიტექტურა კატეგორია:თურქეთის მონასტრები
ჩრდილო-დასავლეთის პროვინცია (ზამბია)
ჩრდილო-დასავლეთის პროვინცია (Northwestern Province) — ზამბიის 10 პროვინციიდან ერთ-ერთი. ადმინისტრაციული ცენტრი — ქალაქი სოლვეზი.
გეოგრაფია
გვალვის პერიოდში, რომელიც გრძელდება მაისიდან ივლისის ჩათვლით, ამინდი მშრალი და გრილია, ღამის ტემპერატურაა 0-10 °C, დღის 15-25 °C. აგვისტოდან თბება 30 °C-მდე და ჰაერი ხდება უფრო ნოტიო. თავსხმა წვიმები მოდის დეკემბრიდან აპრილის ჩათვლით, დგება სიცხე და ნოტიო ამინდი. ამ პერიოდში წვიმა მოდის თითქმის ყოველდღე.
მოსახლეობა
2010 წლის მონაცემებით პროვინციის მოსახლეობის რაოდენობა შეადგენს 727 044 ადამიანს. ეს ყველაზე მცირედ დასახლებული და ყველაზე ნაკლებად განვითარებული პროვინციაა ზამბიაში. მოსახლეობის დაახლოებით 87 % ეწევა ნახევრადმომთაბარე ცხოვრებას. აქ ფული თითქმის არ გამოიყენება.
ადმინისტრაციული დაყოფა
thumb|right|300px|ჩრდილო-დასავლეთის პროვინციის რაიონები ადმინისტრაციული თვალსაზრისით ჩრდილო-დასავლეთის პროვინცია დაყოფილია 8 რაიონად:
სქოლიო
კატეგორია:ზამბიის პროვინციები
ფედერალური ომი
ფედერალური ომი (Guerra Federal; ასევე ცნობილი, როგორც დიდი ომი ან ხუთწლიანი ომი) — სამოქალაქო ომი ვენესუელაში 1859-1863 წლებში კონსერვატიულ პარტიასა და ლიბერალურ პარტიას შორის. სამოქალაქო ომი გამოწვეული იყო სამთავრობო პოზიციებსა და მიწის საკუთრებაზე კონსერვატორთა მონოპოლიითა და მათი წინააღმდეგობით რეფორმების მიმართ. ლიბერალები, ცნობილი როგორც ფედერალისტები, პროვინციებისთვის უფრო დიდი ავტონომიისთვის იბრძოდნენ. ესპანეთისგან ვენესუელის დამოუკიდებლობის მოპოვების შემდეგ (1811 წლის 5 ივლისი) ფედერალური ომი ყველაზე დიდი და სისხლისმღვრელი ომი იყო ვენესუელის ისტორიაში. ომის დროს ათასობით ადამიანი დაიღუპა ძალადობის, შიმშილისა და დაავადებებისგან.
მიმოხილვა
წყაროების თანახმად, ფედერალური ომი ძმების, ხოსე ტადეო მონაგასისა და ხოსე გრეგორიო მონაგასის დიქტატორულ მმართველობას მოჰყვა. მათი რეჟიმის დროს ფისკალური პრობლემები წარმოიქმნა და ცენტრალურმა მთავრობამ ვენესუელის პროვინციების ავტონომიათა უფლებები შეზღუდა.
ფედერალური ომი თავდაპირველად პარტიზანული ომი იყო, რომლის დროსაც ფედერალისტებს ცენტრალიზებული ხელმძღვანელობა არ ჰყავდათ და პარტიზანული ბრძოლებით სოციალურ უკმაყოფილებას გამოხატავდნენ. ფედერალური ომის ყველაზე მნიშვნელოვანი ბრძოლები იყო:
საომარი მოქმედებები 1863 წლის აპრილში კოჩეს ზავით დასრულდა. ზავს ხელი მოეწერა ფალკონის გამრჯვების შემდეგ, რომელმაც ახალი კოალიცია შექმნა ანტონიო გუსმან ბლანკოსთან ერთად. ომში საერთო ჯამში 100 000-ზე მეტი ადამიანი დაიღუპა. ფედერალურმა ომმა ვენესუელის ეკონომიკა გაანადგურა.
სქოლიო
კატეგორია:ვენესუელის ისტორია კატეგორია:ფედერალური ომი კატეგორია:სტატიების ესკიზები სამხედრო ისტორიის შესახებ
ელიზაბეთ ლუქსემბურგელი
ბიოგრაფია
ელიზაბეთი დაიბადა 1409 წლის 7 ოქტომბერს ვიშეგარდში, უნგრეთში. იგი იყო საღვთო რომის იმპერატორის, უნგრეთის, ხორვატიის, გერმანიისა და ბოჰემიის მეფე სიგიზმუნდ I-ისა და მისი მეორე ცოლის, დედოფალ ბარბარა ცელიელის პირველი და უკანასკნელი შვილი. როგორც ევროპის ყველაზე გავლენიანი მონარქის ერთადერთი შვილი, ელიზაბეთი საოცარ ფუფუნებაში გაიზარდა.
1422 წლის 28 სექტემბერს ქალაქ ბრატისლავაში (ბრატისლავა და სრულიად სლოვაკეთი იმ დროისათვის უნგრეთის შემადგენლობაში იყო) შედგა ელიზაბეთისა და ავსტრიის ჰერცოგ ალბრეხტ II-ის ქორწინება. იგი მამამისის ერთ-ერთი ყველაზე დიდი მოკავშირე და ჰაბსბურგთა ძლევამოსილი დინასტიის წარმომადგენელი იყო. 1437 წელს, სიგიზმუნდის გარდაცვალების შემდეგ ალბრეხტი გახდა გერმანიის, უნგრეთის, ხორვატიისა და ბოჰემიის მეფე, ელიზაბეთი კი დედოფალი. მათი მეფე-დედოფლად კორონაცია 1438 წელს შედგა ჯერ სეკეშფეჰერვარში, ხოლო შემდეგ პრაღაში. კორონაციის შემდეგ, ალბრეხტმა დაიწყო ელიზაბეთისა და დედამისის უფლებების შევიწროვება უნგრეთის ტახტზე. მან ბარბარა ცელიელს მთელი მისი უზარმაზარი მამულები ჩამოართვა და თავად მიისაკუთრა, რის გამოც ბარბარა იძულებული გახდა თავშესაფარი პოლონეთის მეფისთვის ეთხოვა. ამ ამბიდან მალევე, 1439 წელს ალბრეხტი გარდაიცვალა.
მინი|მარცხნივ|დედოფალ ელიზაბეთის ქანდაკება ინსბრუკის მუზეუმში, ავსტრია ალბრეხტსა და ელიზაბეთს მხოლოდ ორი გოგონა დარჩათ, მაგრამ მისი დაღუპვისას დედოფალი კვლავ ორსულად იყო. ხალხი იმედოვნებდა, რომ ამჯერად ვაჟი გაჩნდებოდა, თუმცა უნგრეთის ტახტის დაცარიელებამ მალევე მიიპყრო გაუმაძღარი ოსმალების ყურადღება. თურქული ჯარების უნგრეთის საზღვართან განლაგებამ ევროპელ მონარქებში დიდი უკმაყოფილება გამოიწვია, თავად უნგრეთში კი აზრთა სხვადასხვაობა გაჩნდა. უნგრელთა ერთი ნაწილი მხარს ორსულ დედოფალს უჭერდა და მემკვიდრის გაჩენას იმედოვნებდა, ხოლო მეორე ნაწილი ტახტს პოლონეთის მეფე ვლადისლავ III-ს სთავაზობდა, რომელიც უნგრეთის მეფე ლუი I-ის შვილთაშვილი იყო, ისევე, როგორც ელიზაბეთი. ყველასათვის გასაკვირად, ვლადისლავმა უნგრულ გვირგვინზე უარი თქვა.
1440 წლის 22 თებერვალს, კომრობში ელიზაბეთმა ვაჟი გააჩინა, რომელსაც პოლონეთის მეფის პატივსაცემად ვლადისლავი გახდა. იგი დაბადებისთანავე იქნა ავსტრიის, უნგრეთისა და ხორვატიის მეფედ, რომელსაც ხალხმა „მამის სიკვდილის შემდეგ დაბადებული“ შეარქვა. ელიზაბეთმა თავისი ჩვილი ვაჟი სასწრაფოდ აკურთხა მეფედ, თავად კი მისი რეგენტი გახდა.
ამ ამბიდან მალევე, 1442 წლის 19 დეკემბერს, ელიზაბეთი მოულოდნელად გარდაიცვალა ქალაქ დიორში. იგი ამ დროს მხოლოდ 33 წლის იყო. ელიზაბეთ ლუქსემბურგელი დაკრძალულია სეკეშფეჰერვარის კათედრალში, უნგრეთში.
ლიტერატურა
კატეგორია:დაბადებული 7 ოქტომბერი კატეგორია:დაბადებული 1409 კატეგორია:გარდაცვლილი 19 დეკემბერი კატეგორია:გარდაცვლილი 1442 კატეგორია:ლუქსემბურგები კატეგორია:უნგრეთის დედოფლები კატეგორია:ბოჰემიის დედოფლები კატეგორია:ავსტრიის დედოფლები კატეგორია:ქალი რეგენტები
აზერბაიჯანის ლტოლვილთა და იძულებით გადაადგილებულ პირებთან მუშაობის სახელმწიფო კომიტეტი
აზერბაიჯანის ლტოლვილთა და იძულებით გადაადგილებულ პირებთან მუშაობის სახელმწიფო კომიტეტი პასუხისმგებელია აზერბაიჯანში ლტოლვილთა და იძულებით გადაადგილებულ პირებთან დაკავშირებული საკითხების რეგულირებისთვის, მათ შორის ჰუმანიტარულ დახმარებასა და საცხოვრებელი ადგილის უზრუნველყოფისთვის.
ისტორია
1989 წლის 19 სექტემბრს აზერბაიჯანის სსრ უზენაესი საბჭოს პრეზიდიუმის დადგენილებით, ლტოლვილთა მიღებისა და საცხოვრებელი პირობებთან დაკავშირებული საკითხების გადაწყვეტის მიზნით, ასევე პასუხისმგებლობის აღება საბჭოთა, ეკონომიკურ, ადმინისტრაციულ და საზოგადოებრივ ორგანიზაციებთან საქმიანობის კოორდინაციის მიზნით, აზერბაიჯანის სსრ - მ შექმნა აზერბაიჯანის სსრ-ის სახელმწიფო კომიტეტი  იძულებით გადაადგილებულ ადამიანებთან მუშაობის მხრივ. 1993 წლის 5 იანვარს კომიტეტს ეწოდა აზერბაიჯანის რესპუბლიკის ლტოლვილთა და დევნილთა მუშაობის სახელმწიფო კომიტეტი.
ძირითადი ამოცანები
სტრუქტურის თავმჯდომარის, ალი ჰასანოვის, თქმით, 2008 წელს სახელმწიფო ბიუჯეტიდან $1.3 მილიარდი, აზერბაიჯანის სახელმწიფო ნავთობის ფონდისგან $850 მილიონი და საერთაშორისო ორგანიზაციებისგან $738 მილიონი გამოიყო.
საქმიანობა
სახელმწიფო კომიტეტი და მისი ადგილობრივი ორგანოები სხვა აღმასრულებელ ორგანოებთან ერთად უწევენ ყველა აუცილებელ დახმარებას ლტოლვილთა და იძულებით გადაადგილებულ პირებს.
აზერბაიჯანის რესპუბლიკის პრეზიდენტის 1999 წლის 6 დეკემბრის ბრძანებულებით შეიქმნა იძულებით  გადაადგილებულთა სოციალური დაცვის ფონდი. ფონდის ფინანსურ პოლიტიკას შეადენს მსოფლიო ბანკის მიერ გამოყოფილი 10 მლნ დოლარის სესხი. ფონდი ახორციელებს 153 სხვადასხვა პროექტს, რის შედეგადაც 150 ათასზე მეტმა დევნილმა დახმარება მიიღო. ასევე, 6 ათასზე მეტმა დევნილმა მიიღო სესხი.
1993-2004 წლებში სხვადასხვა სახელმწიფოების, სტრუქტურების, საერთაშორისო ორგანიზაციებისა და ორგანიზაციების მიერ ჩატარებული შესაბამისი სამუშაოების შედეგად, ლტოლვილთა, იძულებით გადაადგილებულ პირთა და მოსახლეობის გაჭირვებულ ნაწილს გამოეყო ჰუმანიტარული დახმარება, რომელმაც შეადგინა 640 მილიონ დოლარზე მეტი.
2017 წლის თებერვალში ლტოლვილთა და იძულებით გადაადგილებულ  პირთა სახელმწიფო კომიტეტმა დელეგაციის ვიზიტი მოაწყო, რომელიც შედგებოდა 55 წარმომადგენლისგან, რომლებიც ჯებრაილის რაიონიდან იყვნენ. დელეგაციის შემადგენლობაში შედიოდნენ დიპლომატიური წარმომადგენლები და საერთაშორისო ორგანიზაციების ხელმძღვანელები.
2017 წლის 11 დეკემბერს, აზერბაიჯანის პრეზიდენტის განკარგულებით, აზერბაიჯანის რესპუბლიკის ლტოლვილთა და იძულებით გადაადგილებულ პირთა სახელმწიფო კომიტეტმა ორგანიზება გაუწია საერთაშორისო ორგანიზაციების დიპლომატიური მისიების ხელმძღვანელებს თერთერის რაიონში.
სქოლიო
კატეგორია:აზერბაიჯანის სახელმწიფო კომიტეტები კატეგორია:კომიტეტები კატეგორია:აზერბაიჯანი
ხორეზმული ენა
ჩვენამდე მოაღწია ცალკეულმა წარწერებმა მონეტებსა და ჭურჭლებზე. ხორეზმული ტექსტის ფრაგმენტები გვხვდება ალ-ღაზმინის შრომაში „ქუნიათ ალ-მუნია“ (დაწერილია არაბულ ენაზე XIII საუკუნეში), ტექსტს დართულილ აქვს XIV საუკუნით დათარიღებული ხორეზმულ სიტყვათა ლექსიკონი. განსაკუთრებით მნიშვნელოვანია ძვ. წ. III საუკუნის ხორეზმული დოკუმენტები, რომლებიც აღმოჩენილია თოფრაქყალაში.
მალო
გეოგრაფია
კუნძული მალო მდებარეობს ახალი ჰებრიდების არქიპელაგის ჩრდილოეთ ნაწილში, წყნარ ოკეანეში, ჩრდილოეთით 3 კმ-ში მდებარე კუნძულ ესპირიტუ-სანტოსა და სამხრეთით მდებარე კუნძულ მალეკულას შორის. უახლოესი მატერიკი — ავსტრალია მდებარეობს დაახლოებით 1200 კმ-ში.
კუნძულ მალოს აქვს შერეული ვულკანური და მარჯნული წარმოშობა. კუნძულის გარშემოწირულობა შეადგენს დაახლოებით 55 კმ-ს, სიგრძე — 17 კმ-ს, სიგანე — 13 კმ-ს, კუნძულის ფართობია — 180,0 კმ². კუნძულის უმაღლესი წერტილი ზღვის დონიდან — მთა მალო (326 მეტრი).
კლიმატი კუნძულ მალოზე ნოტიო ტროპიკულია. ნალექების წლის საშუალო რაოდენობა შეადგენს დაახლოებით 3000 მმ-ს. კუნძულზე ხდება ხშირი ციკლონები და მიწისძვრები.
ისტორია
კუნძულ მალოზე ნაპოვნია ყველაზე ადრეული ადამიანთა დასახლება ახალ ჰებრიდებზე: კუნძულის დასახლება დაიწყო დაახლოებით 3500 წლის წინ ლაპიტას კულტურის წარმომადგენლების მიერ. კუნძულ მალოს პირველი ევროპელი აღმომჩენი გახდა ფრანგი მოგზაური ლუი ანტუან დე ბუგენვილი, რომელიც კუნძულზე გადავიდა 1768 წელს.
1906 წლის მარტში კუნძული მალო, როგორც ახალი ჰებრიდების არქიპელაგის სხვა კუნძულები, გახდა საფრანგეთის და დიდი ბრიტანეთის ერთობლივი სამფლობელო, ანუ არქიპელაგმა მიიღო ბრიტანულ-ფრანგული კონდომინიუმის სტატუსი.
1980 წლის 30 ივნისს ახალმა ჰებრიდებმა მიიღო დამოუკიდებლობა დიდი ბრიტანეთისგან და საფრანგეთისგან, და კუნძული მალო გახდა ვანუატუს რესპუბლიკის ტერიტორია.
მოსახლეობა
2009 წელს კუნძულ მალოს მოსახლეობის რაოდენობამ შეადგინა 4279 ადამიანი.
ტამამბოს ენა — ავსტრონეზიული ენების ერთ-ერთი სახელია, რომელზეც ლაპარაკობს კუნძულის მოსახლეობა.
ეკონომიკა
კუნძულის მთავარი პროდუქციაა — პლანტაციებში მოყვანილი კოპრა და კაკაო.
სქოლიო
კატეგორია:ვანუატუ კატეგორია:წყნარი ოკეანის კუნძულები კატეგორია:ოკეანეთის კუნძულები კატეგორია:ვანუატუს კუნძულები
აიშა ტაილერი
აიშა ნაომი ტაილერი (Aisha Naomi Tyler; დაიბადა 1970 წლის 18 სექტემბერს, სან-ფრანცისკო, კალიფორნია , აშშ) - ამერიკელი მსახიობი, კომიკოსი, რეჟისორი და თოქ-შოუს წამყვანი.
იგი ცნობილია თავისი როლებით შოუებში Ghost Whisperer, კრიმინალურ აზროვნებაში , დედა ბუნება , CSI: Crime Scene Investigation , Talk Soup და მეგობრები.
ადრეული ცხოვრება
ტაილერი დაიბადა 1970 წლის 18 სექტემბერს სან-ფრანცისკოში, კალიფორნია, მასწავლებლის რობინ გრეგორისა და ფოტოგრაფ ჯეიმზ ტაილერის ოჯახში. ოჯახმა გატარა ერთი წელი ეთიოპიაში. მისი მშობლები დაშორდნენ, როდესაც ის 10 წლის იყო, რის შემდეგაც იგი მამამ გაზარდა.
მან კომედიისადმი ადრეული ინტერესი გამოიჩინა სან-ფრანცისკოში ცხოვრების დროს, მაკატერის საშუალო სკოლაში, რომელსაც ჰქონდა სპეციალური პროგრამა, სახელწოდებით "სამხატვრო სკოლა".
ტაილერმა დაამთავრა დარტმუთის კოლეჯი 1992 წელს. იგი იყო The Tabard– ის წევრი.
ხანმოკლე მუშაობის შემდეგ სან-ფრანცისკოს სარეკლამო ფირმაში, მან დაიწყო ქვეყანაში მოგზაურობა პროფესიის განსავითარებლად,
კარიერა
2001 წელს ტაილერის კარიერა დაიწყო ტელევიზიაში Talk Soup- ში. მან ასევე დაწერა, გადაიღო და ითამაშა დამოუკიდებელ მოკლემეტრაჟიან ფილმში The Whipper. ტაილერი ასევე მონაწილეობდა მეგობრებში, როგორც დოქტორი ჩარლი ვილერი. ის ასევე იყო CSI: Miami-ში და Nip / Tuck-ში.
პირველი სეზონის განმავლობაში CBS- ის სერიალში Ghost Whisperer რეგულარული როლის შემდეგ, ტაილერი გამოჩნდა რამდენიმე ფილმში, მათ შორისაა "სანტა კლაუსი 2", "სანტა კლაუსი 3", 45 და კომედია Balls of Fury. 2007 წელს მან გადაიღო თრილერი Death Sentence და კრიმინალური დრამა Black Water Transit.
2009 წლის მაისში გამოცხადდა, რომ ABC- მ ტაილერს მისცა საკუთარი თოქ-შოუ, The Aisha Tyler Show.
2009 წელს მან შეასრულა მთავარი როლი, ლანა კეინის გახმოვანებით FX სერიალში Archer, რომლის პრემიერა შედგა 2010 წლის 14 იანვარს  და მისი ხანგრძლივობაა სულ 11 სეზონი.
2011 წლის 26 ივლისიდან, ტაილერმა დაიწყო საკუთარი ყოველკვირეული პოდკასტი, Girl on Guy.
2011 წლის ოქტომბერში ცნობილი გახდა, რომ ტაილერი შეუერთდებოდა The Talk- ის ქასტს.
2013 წლის მარტში ტაილერი მონაწილეობდა, ვისი ხაზია მაინც?. იგი ასევე მოკლედ ჩნდება, როგორც ვიდეო თამაშში Watch Dogs და მონაწილეობს მუსიკალურ ვიდეოში "Tacky ". ტაილერი ასევე იყო გამოხმოვანებელი დეიზი ფიცროის პერსონაჟის 2013 წლის ვიდეო თამაშში BioShock Infinite, მაგრამ მისი ჩანაწერები არ იქნა გამოყენებული  და როლი მიენიჭა კიმბერლი ბრუკსს. ის იყო ნომინირებული 2014 წლის პიროვნებისათვის Golden Joystick Award-ზე.
2015 წლის ივნისში ცნობილი გახდა, რომ ტაილერმა განმეორებით როლს შეასრულებდა კრიმინალური აზროვნების მეთერთმეტე სეზონში, როგორც დოქტორი ტარა ლუისი.
2017 წლის 15 ივნისს, The Talk- ის ეპიზოდზე, ტაილერმა გამოაცხადა, რომ მეშვიდე სეზონის ბოლოს დატოვებდა შოუს ფილმების დატვირთული გრაფიკის გამო.
პირადი ცხოვრება
ტაილერი დაქორწინდა ადვოკატ ჯეფ ტიეტენსზე 1992 წელს. წყვილი დაშორდა 2015 წლის იანვარში.
ტაილერი არის ლგბტ საზოგადოებისა და მოძრაობის შავკანიანების სიცოცხლე მნიშვნელოვანიას უფლებების დამცველი.
რესურსები ინტერნეტში
ოფიციალური საიტი
სქოლიო
კატეგორია:ამერიკელი მსახიობები კატეგორია:დაბადებული 18 სექტემბერი კატეგორია:დაბადებული 1970 კატეგორია:XX საუკუნის ამერიკელი ქალი მსახიობები კატეგორია:XX საუკუნის ამერიკელი კომიკოსები კატეგორია:XXI საუკუნის ამერიკელი კომიკოსები კატეგორია:XXI საუკუნის ამერიკელი ქალი მსახიობები კატეგორია:XXI საუკუნის ამერიკელი არამხატვრული მწერლები კატეგორია:XXI საუკუნის ამერიკელი ქალი მწერლები კატეგორია:აფრო-ამერიკელი ქალი მსახიობები კატეგორია:აფრო-ამერიკელი კინორეჟისორები კატეგორია:აფრო-ამერიკელი კინოპროდიუსერები კატეგორია:ამერიკელი კინოპროდიუსერები კატეგორია:აფრო-ამერიკელი სცენარისტები კატეგორია:აფრო-ამერიკელი ქალი მწერლები კატეგორია:ამერიკელი კინომსახიობები კატეგორია:ამერიკელი მემონტაჟეები კატეგორია:ამერიკელი მემუარისტები კატეგორია:ამერიკელი მუსიკალური ვიდეოების რეჟისორები კატეგორია:ამერიკელი ტელემსახიობი ქალები კატეგორია:ამერიკელი ვიდეო თამაშების მსახიობები კატეგორია:ამერიკელი ქალი გამხმოვანებლები კატეგორია:ამერიკელი ქალი კომიკოსები კატეგორია:ამერიკელი ქალი კინორეჟისორები კატეგორია:ამერიკელი ქალი კინოპროდიუსერები კატეგორია:ამერიკელი ქალი არამხატვრული მწერლები კატეგორია:ამერიკელი ქალი სცენარისტები კატეგორია:ქალი მემონტაჟეები კატეგორია:ქალი კინოპროდიუსერები კატეგორია:ამერიკელი ქალი მემუარისტები კატეგორია:XXI საუკუნის ამერიკელი სცენარისტები
რობერტ სესილი
ედგარ ელჯერნონ რობერტ გასკოინ-სესილი, ჩელვუდის 1-ლი ვისკონტი სესილი, (Robert Gascoyne-Cecil, დ. 14 სექტემბერი,1864 - გ. 24 ნოემბერი,1958),
რომელიც ცნობილი იყო, როგორც ლორდ რობერტ სესილი 1868 - 1923 წლებში, ის იყო ბრიტანელი იურისტი, პოლიტიკოსი და დიპლომატი,  ერთა ლიგის ერთ-ერთი ჩამომყალიბებელი და მისი დამცველი, მისი აქტიური სამსახური  დაუფასდა ნობელის პრემიით 1937 წელს.
ადრეული ცხოვრება და იურიდიული კარიერა
რობერტ სესილი დაიბადა ლონდონში, სალისბურის მე –3 მარკიზის, სამგზის პრემიერ მინისტრის  რობერტ გასკოინ-სესილის და ჯორჯინას, სერ ედვარდ ჰოლ ალდერსონის ქალიშვილის,  მეექვსე შვილი და მესამე ვაჟი. იგი იყო ჯეიმზ გასკოინ-სესილის, სალისბურის მე -4 მარკიზის, ლორდი უილიამ სესილის, ლორდ ედუარდ სესილის და ლორდ ქიქსვუდის ძმა და არტურ ბალფურის ბიძაშვილი. მან განათლება ცამეტ წლამდე სახლში მიიღო, შემდეგ კი ოთხი წელი გაატარა ეტონის კოლეჯში. მან ავტობიოგრაფიაში განაცხადა, რომ ყველაზე მეტად სახლში მიღებული განათლება გამოადგა. იგი სამართალმცოდნეობას სწავლობდა უნივერსიტეტის კოლეჯში, ოქსფორდში, სადაც გახდა ცნობილი მოდებატე. მისი პირველი სამუშაო იყო მამის პირად მდივნად, მამამისის პრემიერ – მინისტრობის პერიოდში 1886–88 წლებში. მას უყვარდა იმის აღნიშვნა, რომ მისი ქორწინება ლედი ელეანორ ლამბტონთან, ჯორჯ ლამბტონის ქალიშვილთან, დურჰამის მე –2 ერლი, 1889 წლის 22 იანვარს, იყო ყველაზე ჭკვიანური გადაწყვეტილება, რაც ოდესმე მიუღია.
1887 წლიდან 1906 წლამდე სესილი პრაქტიკულ საქმიანობას ეწეოდა სამოქალაქო სამართალში. 1899 წლის 15 ივნისს დაინიშნა დედოფლის მრჩევლად. იგი ასევე ემზადებოდა წიგნის გამოსაცემად, სახელწოდებით კომერციული სამართლის პრინციპები. 1910 წელს დაინიშნა ადვოკატთა გენერალური საბჭოს წევრად. ის უკვე იყო  მშვიდობა სამართლიანობისთვის   წევრი, როდესაც მომდევნო წელს დაინიშნა ჰერტფორდშირის კვარტალური სესიის თავმჯდომარედ.
ადრეული კარიერა
1906 წლის საყოველთაო არჩევნებზე სესილი აირჩიეს პარლამენტის კონსერვატორულ წევრად, რომელიც წარმოადგენდა აღმოსავლეთ მერილბონს. სესილი თავისუფალი ვაჭრობის იდეის უპირატესობაში დარწმუნებული იყო და ეწინააღმდეგებოდა ჯოზეფ ჩემბერლენის აგიტაციას სატარიფო რეფორმისთვის. 1905 წლის თებერვალში მან შეადგინა პარტიის ლიდერის არტურ ბალფურისთვის მემორანდუმი თემაზე: "შეტევა ერთიან თავისუფალ სავაჭრო ადგილებზე", რომელშიც იგი ციტირებს Times- დან, ტარიფების რეფორმის ლიგის წევრის წერილს, რომელშიც ნათქვამია, რომ ისინი დაუპირისპირდებიან თავისუფალი ვაჭრობის მომხრე ნებისმიერ კანდიდატს, იქნება ეს იუნიონისტი თუ ლიბერალი.
მან არ იბრძოლა მერილბონის ადგილისთვის საყოველთაო არჩევნებში 1910 წელს, სატარიფო რეფორმასთან დაპირისპირების გამო. ამის ნაცვლად იგი წარუმატებლად დაუპირისპირდა ბლექბერნს იანვრის არჩევნებში და ვისბეჩს დეკემბრის არჩევნებში.
1911 წელს მან მოიგო შუალედური არჩევნები ჰიტჩინში, ჰერტფორდშირში, როგორც დამოუკიდებელმა კონსერვატორმა კანდიდატმა და 1923 წლამდე იკავებდა დეპუტატის ადგილს.
მინისტრი პირველი მსოფლიო ომის დროს
პირველი მსოფლიო ომის დროს, 50 წლის ასაკში, რობერტ სესილი, სამხედრო სამსახურისთვის ძალიან ხნიერი იყო, ამიტომ წავიდა სამუშაოდ წითელი ჯვრისთვის. ის გახდა იორკის მთავარეპისკოპოსის გენერალ-ვიკარი, მისი ღრმა რელიგიური მრწამსის და პაციფიზმისადმი ერთგულების გამო. 1915 წელს კოალიციური მთავრობის ჩამოყალიბების შემდეგ 30 მაისს, იგი გახდა საგარეო საქმეთა მინისტრის საპარლამენტო მდივნის მოადგილე და 16 ივნისს ფიცი დადო. 1918-19 წლებში დააწინაურეს მდივნად. იგი ამ პოსტზე მსახურობდა 1919 წლის 10 იანვრამდე, გარდა ამისა სამთავრობო კაბინეტში იკავებდა ბლოკადის მინისტრის პოსტს, 1916 წლის 23 თებერვლიდან 1918 წლის 18 ივლისამდე. იგი პასუხისმგებელი იყო მტრის წინააღმდეგ ეკონომიკური და კომერციული ზეწოლის განხორციელებაზე, რაც მათ აიძულებდა, ან ოკუპირებული სამხედრო ძალების ან მათი მშვიდობიანი მოსახლეობის გამოკვება აერჩიათ. ომის შემდეგ, 1919 წელს, მას მიენიჭა საპატიო თანამემამულის წოდება და ხელოვნების მაგისტრის ხარისხი ოქსფორდის საუნივერსიტეტო კოლეჯიდან. ასევე სამოქალაქო სამართლის საპატიო დოქტორანტის წოდება.
ერთა ლიგა
მარჯვნივ|მინი| საშინაო ინდუსტრიების წახალისება. ლორდ რობერტ სესილი . ”მე მჯერა, რომ ყოველივე ამის შემდეგ, ჩვენ შეიძლება უზრუნველვყოთ მინიმუმ თქვენი კვალიფიციური მხარდაჭერა ჩვენი ერთა ლიგისთვის?” აშშ-ს არჩეული პრეზიდენტი : "რატომ, რა პრობლემაა ჩვენთან?" ილუსტრაცია,10 ნოემბერი, 1920, ასახავს სესილის ადვოკატირებას  [[ერთა ლიგა|ერთა ლიგის ჩამოყალიბებაძე უორენ ჰარდინგის მიმართ. ]] სესილმა გულმოდგინედ დაგეგმა ერთა ლიგის საქმიანობა. მისი საზოგადოებრივი ცხოვრება, იმ დროიდან, თითქმის მთლიანად ეძღვნებოდა ლიგას; ის იყო კავშირის პრეზიდენტი 1923 წლიდან 1945 წლამდე. ხელმძღვანელობდა კავშირის სარეკონსტრუქციო კომიტეტს 1919 წლის ივლისში. მისი მთავარი მიზანი იყო, კავშირის ძლიერი პროპაგანდა ბრიტანეთში, რათა დარწმუნებულიყო, რომ ერთა ლიგა ქვეყნის საგარეო პოლიტიკაში მუდამ ცენტრალურ ადგილს დაიკავებდა.
მას სჯეროდა, რომ ”ომმა შეარყია ევროპული მმართველი კლასების პრესტიჟი” და რომ მათი გაქრობა შექმნიდა ვაკუუმს, რომელიც უნდა შევსებულიყო კატასტროფის თავიდან ასაცილებლად. პირველადი გამოსავალი იყო ევროპული წესრიგის მშენებლობა ქრისტიანული ზნეობრიობის საფუძველზე, იურიდიული შერიგების მექანიზმით, რაც ვერსალის საზავო ხელშეკრულებამ ვერ შეძლო.
პარტიის შესაძლო შეცვლა
1920 წლიდან სესილმა მოისურვა ლოიდ ჯორჯისა და მისი კოალიციური მთავრობის ჩამოგდება, ანტიკოალიციურ და ანტისოციალისტურ ძალებს შორის პროგრესული ალიანსის შექმნით. იგი მტრობდა ლოიდ ჯორჯს ყველაზე დიდი ხნით, ვიდრე ნებისმიერი სხვა პოლიტიკოსი.
მას სურდა შეექმნა ანტისოციალისტური ცენტრალური პარტია, რომელსაც ყოფილი საგარეო საქმეთა მინისტრი ედვარდ გრეი უხელმძღვანელებდა. პარტია წინააღმდეგობაში არ მოვიდოდა მუშათა კლასთან და მოიცავდა "საუკეთესო ლიბერალ და ლეიბორისტ ხალხს" და "ზოგიერთ ძველ მიწათმფლობელს". მან მხარი დაუჭირა 1920 წლის თებერვალში ჰერბერტ ჰენრი ასკვითს, პაისლის შუალედურ არჩევნებში, რადგან სურდა ხელშეკრულება ლეიბორისტებსა და ლიგის მომხრე კანდიდატებს შორის.
1922 წლის აპრილში მისი წერილის მიხედვით, იგი დისტანცირდა ანტიკოალიციური კონსერვატორებისგან,  ხოლო მაისში, იგი ამტკიცებდა, რომ კონსერვატორთა შიგნით დომინანტური ძალა კაცთა ჯგუფი იყო, რომლებიც მხოლოდ  "მათი ქონების შენარჩუნებაზე ზრუნავდნენ". მან კვლავ გამოაცხადა მზადყოფნა გრეის მმართველობაში მსახურებისთვის, ინდუსტრიული თანამშრომლობისა და ლიგის მხარდაჭერის საფუძველზე. თუმცა, სესილი იმედგაცრუებული დარჩა, ლიბერალების წინააღმდეგობის გამო პარტიული სისტემის რეკონსტრუქციის შესახებ და ამიტომ მან უარი თქვა ლიბერალებს შეერთებოდა, ვიდრე ასკვითი იქნებოდა მათი ლიდერი. ოქტომბერში ლოიდ ჯორჯის კოალიციის დაცემასა და კონსერვატორი პრემიერ მინისტრის ბონარ ლოუს დანიშვნასთან ერთად, სესილმა აღუთქვა მხარდაჭერა ახალ მთავრობას, თუმცა მისთვის თანამდებობა არ შეუთავაზებიათ.
კონსერვატიული პარტია მოდერნიზებულ სამყაროში
ბოლდუინის კონსერვატორულ ადმინისტრაციებში 1923-1924 წლებში და 1924 - 1927 წლებში რობერტ სესილს ეკისრებოდა მინისტრის პასუხისმგებლობა, საგარეო საქმეთა მდივნის იურისდიქციით, ბრიტანეთის აქტივობებზე ლიგის ფორმატში. 1923 წლის 28 მაისს სესილი დაუბრუნდა სამთავრობო კაბინეტს.
სესილმა მისწერა ბოლდუინს 1923 წლის 29 ოქტომბერს და შესთავაზა თავისი მხარდაჭერა სატარიფო რეფორმასთან დაკავშირებით, თუ ბოლდუინი მიიღებდა ლიგის მხარდამჭერ პოლიტიკას. კონსერვატორების ტარიფების პოლიტიკასთან შეუთანხმებლობის გამო, სესილს მონაწილეობა არ მიუღია 1923 წლის დეკემბრის საერთო არჩევნებში.